Zhantas/Cleaned-Uzbek_Wikipedia huggingface dataset:
Aleksey Frandetti

Aleksey Borisovich Frandetti (1984-yil 15-yanvar, Toshkent, SSSR) – rus teatr va kino rejissyori, aktyor, rassom, oʻqituvchi, teleboshlovchi, sheʼriy tarjimalar muallifi. „Oltin niqob“ mukofotining bir necha bor gʻolibi.

 Biografiyasi 
1984-yil 15-yanvarda Toshkent shahrida tavallud topgan. Alekseyning soʻzlariga koʻra, Frandetti familiyasi unga tabiiy ofat tufayli Odessaga evakuatsiya qilingan paytida onasi tomonidan Sienalik dengiz rassomi boʻlgan katta bobosidan kelgan. Alekseyning tarbiyasi va taʼlimi bilan jurnalistika sohasida ishlagan buvisi shugʻullangan.

1986-yilda 4 yoshida Natalya Sats teatri sahnasida Jakomo Puchchini tomonidan qoʻyilgan „Madam Batterflay“ spektaklida chiqish qildi.

U musiqa maktabida fortepiano chalish boʻyicha tahsil olgan. Toshkent oliy milliy raqs va xoreografiya maktabini tamomlagan, „Ilhom“ teatri qoshidagi Mark Vayl rahbarligidagi teatr studiyasida oʻqigan, hamda „Yevropa Plyus“ radiostansiyasida boshlovchi boʻlib ishlagan.

U 2002-yilda Moskvaga keldi va Moskva badiiy teatr maktabining aktyorlik boʻlimi S kursida oʻqidi. Zemtsova va I. Zolotovitskiydan bir vaqtning oʻzida vokalni oʻrgangan. Uning ovozi, tenori bilan xolasi Rossiya Federatsiyasi xalq artisti va Bolshoy teatrining solisti Irina Doljenko shugʻullangan. „U yoki bu loyihaga rozi boʻlishim kerakmi, bu filmda rol oʻynashim kerakmi yoki yoʻqmi, teatrdagi u yoki bu rol bilan nima qilishim kerakligi haqida doim xolamning fikrini tinglayman. Men u bilan maslahatlashaman. U mening spektaklimga kelgan birinchi tomoshabin“, – deydi Aleksey.

Frandetti ikkinchi kursdan keyin VGIKga (Igor Yasulovich ustaxonasi) oʻtdi. Institutni 2006-yilda tugatdi. Yasulovichning sharofati bilan Chikago institutining musiqali teatr kafedrasi oʻqituvchilaridan birining maʼruzasida qatnashdi. 2014-yilda Londondagi Mauntvyu teatr sanʼati akademiyasining yozgi rejissyorlik kursini tamomlagan.

 Shaxsiy hayoti 
Aleksey amerikalik reklama rejissyori Juliya ismli bilan turmush qurgan, ammo ajrashgan. Toʻy Las-Vegasda boʻlib oʻtdi, toʻy jonli efirda namoyish etildi. Ularning Mark ismli oʻgʻli bor edi.

 

Turkum:Rossiyalik aktyorlar
Turkum:Alifbo boʻyicha aktyorlar
Turkum:Toshkentda tugʻilganlar
Turkum:Yashayotgan insonlar
Turkum:1984-yilda tugʻilganlar
Turkum:15-yanvarda tugʻilganlar
Qirol Abdulaziz stadioni

Qirol Abdulaziz stadioni Saudiya Arabistonining muqaddas poytaxti Makka shahridagi koʻp maqsadli stadion.

 Tavsifi 
Bu Makkadagi eng katta stadion boʻlib, hozirda asosan futbol oʻyinlari uchun foydalaniladi. Stadion 38 000 kishini sigʻdira oladi va „Al Vehda“ jamoasining uy stadioni hisoblanadiwww.fussballtempel.net. Stadion Jiddadagi stadionlar qurilishi va yaqinligi tufayli Jiddaning „Al-Ittihod“ va „Al-Ahli“ klublari tomonidan vaqtincha uy stadion sifatida foydalanilgan.

 Yana qarang 

 Saudiya Arabistonidagi futbol stadionlari roʻyxati

 

Turkum:Koordinatalar Vikimaʼlumotlarda
Turkum:Saudiya Arabistoni stadionlari
Turkum:Makkada sport
Turkum:Makka bino va inshoatlari
Leao Butron

Leao Butron Gotusso (1977-yil 6-martda Peruning Lima shahrida tugʻilgan) - darvozabon pozitsiyasida toʻp surgan perulik futbolchi. Leao Butron Peru terma jamoasi safida ham darvozabon sifatida jamoa shanini himoya qilgan.

 Klubdagi karyerasi 
Leao faoliyatini "Sporting Kristal" jamoasida boshlagan. 1996-yilda u Peru chempionatida debyut qiladi va oʻsha mavsumda mamlakat chempioniga aylanadi. Leao jamoada besh mavsum oʻynagach, barqaror oʻyin tajribasiga ega boʻlish uchun Alyans Atletikoga oʻtadi. Ikki yil davomida u jamoaning doimiy darvozaboni boʻldi. 2003-yilda Leao Aliyanza Limaga koʻchib oʻtdi. Butron yangi jamoasiga ketma-ket ikki marotaba chempion boʻlishiga oʻz hissasini qoʻshgan va mavsumning eng yaxshi darvozabonlaridan biriga aylangan.

2006-yilda Leao Universidad San Martin klubiga qoʻshildi. U klubda olti mavsumni deyarli asosiy tarkibda oʻtkazadi. Shundan soʻng Butron yana uch marta chempion boʻldi va Universidad uchun barcha turnirlarda 200 dan ortiq oʻyin oʻtkazadi.

2013-yil boshida u Melgar klubiga qoʻshiladi. 17-fevral kuni Xuan Aurich klubiga qarshi oʻyinda Leao yangi klubi safida debyut qildi. 2015-yilda Butron Alianza Limaga qaytib, Jorj Forsitning yordamchisiga aylanadi.

 Xalqaro karyerasi 
1997 va 1999-yillarda Butron uchinchi darvozabon sifatida Amerika kubogi uchun jamoa tarkibida boʻlgan. 2001-yil 7-martda Leao Peru terma jamoasida Gonduras terma jamoasiga qarshi oʻrtoqlik oʻyinida debyut qiladi. 2004-yilda u uchinchi marta oʻz uyida boʻlib oʻtgan Amerika kubogida ishtirok etadi, lekin avvalgi oʻyinlardagi kabi maydonga tushmaydi.

2007-yilda Butron Venesuelada boʻlib oʻtgan Amerika kubogida asosiy darvozabon sifatida ishtirok etadi. Turnirda u Urugvay, Venesuela, Boliviya va Argentina jamoalariga qarshi oʻyinlarda ishtirok etgan.

2011-yilda Leao Argentinada boʻlib oʻtgan Amerika Kubogida bronza medalni qoʻlga kiritgan. Ammo turnirda ishtirok etish jarayonida zaxirada oʻtiradi va bir daqiqa ham maydonga tushmaydi.

 

Turkum:Yashayotgan insonlar
Turkum:1977-yilda tugʻilganlar
Turkum:6-martda tugʻilganlar
Nemuro yarimoroli

Nemuro yarimoroli (根室半島 Nemuro-hantō) – Yaponiyadagi Xokkaydo orolining sharqiy sohilida joylashgan yarimoroldir. Yarimorol Nemuro shahrining tarkibiga kiruvchi, uning sharqiy qismidagi uzunligi 30 kilometr, eni 19 kilometr boʻlgan maydondadir. Nemuro yarimorolining sharqiy chekkasida joylashgan Nosappu burni Xokkaydo orolining eng sharqiy nuqtasi hisoblanadi. Shimoliy qirgʻoqlari Nemuro koʻrfaziga, janubiy sohillari esa Tinch Okeaniga tutashgan. Nemuro yarimorolidan sharqqa tomon choʻzilgan hududlarda Rossiya tomonidan boshqariladigan ammo Yaponiya ham egalikka daʼvo qiladigan Habamai arxipelagi orollari joylashgan. Yarimorolida kichik hajmli Hanasaki porti mavjud. 1991-yildan beri Kuril orollaridan kelgan rus baliqchilariga oʻz baliqlarini Hanasaki portida sotish uchun kirishga ruxsat berilgan.

 Iqlimi 
Nemuro yarim orolining katta qismi nam kontinental iqlimga ega (Koppen Dfb). Biroq, mavsumiy kechikish fenomeni taʼsiri tufayli, yoz mavsumining oʻrtasi koʻpincha avgust oyining ikkinchi yarmi va sentyabr oyining birinchi yarmiga toʻgʻri keladi. Masalan, Nosappu burnida bahor koʻpincha may oyining oxirlarida keladi va baʼzi yillarda qish hatto iyun oyining oxirlarida ham davom etadi. 1983-yilda uzluksiz sovuq havo oqimi tufayli hududda qish iyul oyining oxirigacha tugamadi va avgust oyida birdan yoz fasli boshlanib ketdi. Shuningdek, iyun oyida maksimal harorat 12 °C dan oshmadi納沙布　1983年（月ごとの値）　主な要素.

Iyun oyida Nemuroda Yaponiyadagi eng erta – soat 3:30da quyosh chiqishini kuzatish mumkin. Iqlimi sabab, sakura gullash mavsumi Nemuroda barcha mintaqalarga qaraganda kechroq boshlanadi.
 Hayvonot olami 
Yarim orolda yashovchi qushlar orasida puffino, oqqush, Blakiston boyqushi, oq dumli suvburgut, Steller dengiz burguti, qora oʻrmonchi, dala gʻozi va yapon turnasi kabilar mavjud. Yarimorol hududida tulki, kiyik va burunduq kabi hayvonlar ham koʻp uchraydi.
Halit Özgür Sarı

Category:Articles with hCards
Halit Özgür Sarı (1993-yil 4-oktyabrda tugʻilgan) – turk aktyori va modeli.

 Yoshlik yillari 
Halit 1993-yilda Turkiyaning Istanbul shahrida tugʻilgan. Oʻrta maktabni tugatgandan soʻng Istanbul Bilgi universitetining iqtisod fakultetini tamomlagan. U oʻrta maktab va kollej yillarida model boʻlib ishlagan va koʻplab brendlarning yuziga aylangan. Turk aktrisasi Esra Qizildoʻgʻandan aktyorlik sirlarini oʻrgangan va Basic and Advanced Acting Craft Studio studiyasida Enginay Kanat yordamida kamera qarshisida mahoratini oshirgan.

 Faoliyati 
2018-yilda oʻz faoliyatini koʻplab seriallarda rol oynashdan boshlagan va shulardan biri Mehmet Bozdag suratga olgan Diriliş: Ertugʻrul serialida Selcan Hatun oʻgʻli Suleyman Alp rolini ijro etgan Keyinchalik Netflix tomonidan 2020-yilda suratga olingan " Himoyachi " filmida „Orif“ rolini oʻynaydi. Shuningdek, u "Qırmızı Oda " serialida „Klinik Muduru Murat“ rolini oʻynagan va serial TV8 telekanalida efirga uzatilgan. U qisqa vaqt ichida katta loyihalarda ishtirok etishi bilan tanilgan. 2021'da Kardeşlerim kinoda Yiğit Koçak bilan bashrolda ijro etgan.

 Shaxsiy hayoti 
Halit yoshligidan "Fenerbaxche" futbol klubining ashaddiy muxlisi boʻlgan va oʻsha paytlarda kosmonavt boʻlishni orzu qilganini aytgan. Shuningdek, u juda koʻp uxlashini va kimdir uni uygʻotmagancha oʻzi uygʻonmasligini, lekin hech qachon hech qayerga kechikmasligini aytadi. Uni Instagramda 1 million kuzatuvchilari bor.

 Filmlardagi ishtiroki 
Film YilNomi Ro'llari 2021-yil Geçen Yaz Burak 2022-yil Shaxsiy dars Burak Televizion formatda 2018–2019-yillar Diriliş: ErtugʻrulSulaymon Alp 2019–2020-yillar Karem 2020-yil Xoqon: Muhafiz Orif 2020-yil Klinika menejeri Murat 2021-yil KardeshlerimKadir Eren 2022-yil Gizli SaklıPamir Ulaş/Levent Güneş 2023-yil Yabani Yoman

 

 Yana qarang 

 
 
Turkum:1986-yilda tugʻilganlar
Turkum:Yashayotgan insonlar
Turkum:1993-yilda tugʻilganlar
Abdulla Shaig

Abdulla Shaig (1881-yil 25-fevral, Tbilisi – 1959-yil 24-iyul, Boku) – ozarbayjonlik yozuvchi.

 Yoshligi va taʼlimi 
Shaig Marneulida 1881-yil 25-fevralida tugʻilgan. Otasi Mustafa Talibzadeh va onasi Mehri Bayramli. Uning otasi Kavkaz musulmonlari idorasida oxun boʻlib, Tbilisi (oʻsha paytda Tiflis) dagi oʻrta maktabda islom huquqi, fors va arab tillaridan dars bergan. 1883-yilda ota-onasi ajrashishgan, onasi ikki oʻgʻli va bir qizi bilan Xurosonga (Eron) koʻchib oʻtgan. Abdulla Shaig keyinchalik maktabda oʻqigan. Oʻsmirlik chogʻida gʻazal yozgan, rus adabiyotidan bir qancha asarlarni fors tiliga tarjima qilgan. 1901-yilda, 20 yoshida u Bokuga kelgan. Keyingi 33 yil davomida xalq taʼlimi sohasida ishlagan.

 Ishlari 
Shaig romantist va bolalar yozuvchisi boʻlgan. Uning pyesalari va folklorga oid ertaklari ilk bor. 1906-yildan mahalliy gazeta va jurnallarda chop etilgan. Keyinchalik Sovet Ittifoqidan oldingi Rossiyada ishchilar sinfi duch kelgan qashshoqlik va iqtisodiy sinovlarning ogʻir oqibatlarini tasvirlaydigan qisqa hikoyalar yozishi bilan ham mashhurlikka erishdi. Ozarbayjon madaniyatini targʻib qilishga qaratilgan ilmiy faoliyatiga va biroz ochiq antistalinistik qarashlarga qaramay, u davlat tomonidan taʼqib qilingan deb hisoblanmaydiAbdulla Shaig: Rays from the Same Sun. Azerbaijan International Magazine, Vol. 12.1 (Spring 2004), pp. 40-41..

Shaig 1909—1920-yillarda nashr etilgan koʻplab til va adabiyot darsliklari muallifi hamdir. 1918—1920-yillarda Ozarbayjon Demokratik Respublikasining qisqa vaqtli mustaqilligi davrida u hukmron Musovot partiyasini qoʻllab-quvvatlagan.

Shekspir, Defo, Pushkin, Lermontov, Krilov, Gorkiy, Nekrasov, Nizomiy, Firdavsiyning koʻplab asarlarini ozarbayjon va rus tillariga tarjima qilgan.

 Asarlari 
Shaigning mashhur asarlaridan baʼzilari:

 Undelivered Letter
 Lady Tigtig, the inspiration for Pispisa Khanim ve Sichan bey.
 Weʼre all Rays from the Same Sun
 Heroes of Our Century
 

Turkum:Ozarbayjonlik yozuvchilar
Turkum:1959-yilda vafot etganlar
Turkum:1881-yilda tugʻilganlar
Knorring astragali

Knorring astragali  – burchoqdoshlar oilasi, astragal turkumiga kiruvchi koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Samarqand viloyati Nurota va Turkiston togʻ tizmasida tarqalgan.
 Tavsifi 
Balandligi 5-7 sm gacha yetadigan past boʻyli, koʻp yillik oʻt oʻsimlik. Poyasi juda qisqa, tashqi tomoni kulrang yoki yashil tusda, butun yuzasi yotiq tuklar bilan qoplangan. Poya pastida joylashgan barglari toʻq yashil, uzunligi 2-5 sm qalami nashtarsimon shaklda, bandining uzunligi 5-15 mm. Yuqorigi bargchalari murakkab, 7-9 tadan juft hosil qilib joylashgan, uzunligi 5-11 mm, kengligi 0,5-1,5 mm, uchi oʻtkirlashgan, oski tomoni tuklar bilan qoplangan. Gullari ikki jinsli,2-3 dona, yakka poya uchida ochiladi. Gultojibarglari sariq yoki toʻq qizil rangda. Gulpoyasining uzunligi 2-3 sm. Hasharotlar yordamida changlanadi. Mart aprel oylarida gullab mevasi mayda pishib yetiladi. Mevasi quruq dukkak meva. Xom dukkagining uzunligi 7 sm, eni 4 mm, sirti oq tuklar bilan qoplangan. Pishib yetilganda qobigʻi jigarrang tusga kiradi. Urug‘i orqali koʻpayadi.

 Tarqalishi va oʻsish sharoiti 
Tabiatda kam uchraydi. Samarqand viloyati Nurota va Turkiston togʻ tizmalari hududida uchraydi. Tog‘larning oʻrta qismlarida, yemirilgan togʻ jinslaridan iborat tuproqlarda oʻsadi. Chorva mollarining koʻplab boqilishi va yem xashak sifatida yigʻilishi natijasida areali qisqarib ketgan. Nurota davlat qo‘riqxonasi hududida muhofaza ostiga olingan.
 

Turkum:Samarqand viloyati geografiyasi
Mehmed Uzun

Mehmed Uzun (1953-yil 1-yanvar – 2007-yil 10-oktabr) – turkiyalik yozuvchi. Turkiyaning Shanliurfa viloyati Siverek shahrida tugʻilgan. 1920-yildan 1990-yilgacha Turkiyada kurd tili taqiqlangan boʻlsa-da, u ushbu tilda asar yozgan. Zamonaviy kurd adabiy tilini shakllantirish va kurdlarning hikoya qilish anʼanasini qayta tiklash yoʻlida koʻp yutuqlarga erishgan. 1977–2005-yillarda u siyosiy qochqin sifatida Shvetsiyada yashab, kurd tilida oʻnlab roman va esselar yozgan. 2005-yil iyun oyida Istanbulga qaytib kelgan. PEN klubi va Shvetsiya yozuvchilar uyushmasi aʼzosi boʻlgan. 2006-yil 29-mayda unda oshqozon saratoni borligi aniqlandiKurdish media -Famous novelist Mehmed Uzun has cancer . Stokgolmdagi Karolinska universiteti kasalxonasida davolangach, Turkiyaning Diyarbakir shahriga qaytib kelgan. 2007-yil 10-oktyabrda 54 yoshida vafot etgan.

 Ishlari 
Uzun kurd tilida yettita roman nashr ettirgan. Mehmed Uzun 1985-yilda zamonaviy kurd romani boʻyicha oʻzining birinchi ishi – „Tu“ (Sen)ni nashr ettirdi. Romanlari 1990-yillarda Yevropa tillariga tarjima qilina boshlagan. Uning ikkita kitobi shved tilida nashr etilgan: Granatäppelblomning (Anor gullari) va „I skuggan av en förlorad kärlek“ (Yoʻqolgan sevgi soyasida) romani. Uzun 2001-yilda hikoya qilish anʼanasidagi ishi uchun Torgny Segerstedt mukofotiga sazovor boʻlgan.

 Turkiya hukumati bilan ziddiyat 
Mehmed Uzun Turkiyada kurd adabiyoti sohasidagi faoliyati tufayli bir necha bor ayblangan. 1976-yil 21-martda hibsga olingan va „separatizm“da ayblanib, Anqara markaziy qamoqxonasiga qamalgan. 1976-yilning yozida sudda u kurdlar va kurd tilining mavjudligini isbotlashga urindi. Prokurorning argumenti koʻra, kurdlar va ularning tilining mavjud emas edi. Buning aksini daʼvo qilgan har bir kishi separatist hisoblanib, unga nisbatan jazo qoʻllangan. U sakkiz oylik qamoq jazosiga hukm qilindi. 1977-yilda Shvetsiyaga joʻnab ketdi.

 

Turkum:1953-yilda tugʻilganlar
Turkum:2007-yilda vafot etganlar
Turkum:Kurd tilidagi yozuvchilar
Turkum:Kurd yozuvchilari
Turkum:Turk yozuvchilari
Transport koridori

right|thumb| M1 avtomagistrali Northamptonshire shtatidagi Gʻarbiy qirgʻoq magistral liniyasi bilan birga qurilgan.
Transport yoʻlagi – umumiy chiziqli hudud boʻlib, unda bir necha transport jumladan, magistral yoʻllar, temir yoʻllar yoki jamoat tranzit yoʻllarni bitta shahar yoki mamlakat hududini umumiy yoʻnalishda kesib oʻtishi tushuniladi. Rivojlanish koʻpincha transport yoʻlaklari atrofida sodir boʻladi, chunki ular juda koʻp odamlarni olib oʻtishi tufayli, Las-Vegas Strip kabi chiziqli aglomeratsiyalarni yoki koʻplab mahalliy chakana savdo maydonlarini transport yoʻlagi boʻylab chiziqli shaklga keltiradi.

2019-yilda transport yoʻlaklari boʻyicha olib borilgan tadqiqotlar va meta-tahlillar natijasi shuni koʻrsatdiki, transport yoʻlaklari hududda iqtisodiy farovonlikni yaxshilagan, ammo atrof-muhitga salbiy taʼsirini koʻrsatgan.

 Misollar 

 TEN-T asosiy tarmoq korridorlari – Yevropa Ittifoqida rejalashtirilgan infratuzilma tarmogʻi
 Transport korridori agentliklari – Kaliforniya shtatidagi Orinj okrugidagi pullik yoʻllar uchun maʼmuriy organ.
 Panevropa korridorlari – Markaziy va Sharqiy Yevropada rejalashtirilgan shaharlararo temir yoʻl tarmogʻi
 Gʻarbiy temir yoʻl koridori – Gʻarbiy Irlandiyadagi taklif qilingan temir yoʻl tarmogʻi
 Janubi-sharqiy tezyurar temir yoʻl korridori – Oʻrta Atlantika va Amerika Qoʻshma Shtatlarining janubi-sharqiy qismida tavsiya etilgan tezyurar temir yoʻl tarmogʻi
 Shimoli-sharqiy yoʻlak – Amerika Qoʻshma Shtatlarining shimoli-sharqiy megapolisidagi Amtrak tezyurar temir yoʻl tarmogʻi
 Panama kanali – Atlantika okeani va Tinch okeanini bogʻlaydigan sunʼiy suv yoʻli

 SE Osiyo 
Manba: 

 Shimoliy-Janub iqtisodiy korridori
 Sharq-Gʻarbiy iqtisodiy korridor
 Janubiy iqtisodiy korridor

 Maʼlumotnomalar
Arldagi yotoqxona

Arldagi yotoqxona  – bu 19-asrda yashagan gollandiyalik post-impressionist rassom Vinsent van Goghning uchta bir-biriga oʻxshash rasmlariga berilgan nom.

Ushbu kompozitsiyaga Van Gogh oddiygina "Yotoqxona" (fransuzcha: La Chambre à coucher) deb nom beradi. Uning maktublarida tasvirlangan uchta haqiqiy versiya mavjud boʻlib, ularni bir-biridan oʻngdagi devorda tasvirlangan rasmlardan osongina ajratish mumkin.

Rasmda van Gogning Arldagi Lamartin maydoni, Bush-du-Rhoneda joylashgan yotoqxonasi tasvirlangan. Oʻngdagi eshik orqali yuqori qavatga olib chiqadigan zinapoya tomonga ochiladi; chap tomondagi eshik Gauguin uchun tayyorlangan xona edi; old devordagi deraza Place Lamartin va uning bogʻlariga qaragan. Bu xona toʻrtburchak emas, balki old devorning chap burchagi oʻtkir burchakli hamda oʻng tomoni oʻtkir burchakli boʻlgan trapezoid ediThough the building was damaged in an air-raid, June 25, 1944, and laid down afterwards, floor plans by Lèon Ramser, an Arlesian architect, dating from the 1920s have survived and supply most of the essential information, see: Roland Dorn, "Décoration": Vincent van Goghs Werkreihe für das Gelbe Haus in Arles, Georg Olms Verlag, Hildesheim, Zürich & New York, 1990, plate XIX/XX.

 Birinchi versiya 
thumb| Gauginga joʻnatilgan xatdagi eskiz
alt=|thumb| Teoga joʻnatilgan xatdagi eskiz

Van Gog ushbu Teoga, biroz keyinroq Gauguinga yozgan maktublariga kompozitsiyaning eskizlarini ham kiritgan. Maktubda van Gog ushbu rasmni chizish goʻyasi kasallikdan bir necha kun toʻshakka mixlanib qolgach kelib chiqqanligini izohlaydi. Ushbu versiyaning oʻng tomonidagi devorda van Gogning doʻstlari Eugene Boch va Paul-Eugene Millietning portretlari joylashgan. Eugene Bochning portreti "Shoir", Paul-Eugene Millietning portreti esa "Oshiq" deb nomlanadi.

 Ikkinchi versiya 
1889-yil aprel oyida van Gog Arldagi eski kasalxonada davolanayotganida ukasiga Ron daryosi toshqinidan zarar koʻrgan dastlabki versiyasini yuboradi. Teo rasmni qayta tiklash va nusxalash uchun unga qaytarib yuboradi. 1889- yil sentyabr oyida qayta chizadi va ikkala rasmni ham Teoga joʻnatadi.
alt=|none|thumb| Ikkinchi versiya, 1889-yil, sentyabr. 72 x 90 sm, Chikago sanʼat instituti

 Uchinchi versiya 
1889-yilning yozida Van Gog onasi va singlisi Wil uchun oʻzining „eng yaxshi“ kompozitsiyalarini kichikroq hajmda qayta yaratish qaror qildi. „Yotoqxona“ kartinasi u tanlagan kompozitsiyalardan biri edi.

"Yotoqxona" kartinasida chap tarafdagi portret van Gogning "Zundertlik dehqon" avtoportretini eslatadi.
alt=|none|thumb| Uchinchi versiya, 1889-yil sentyabrning oxiri. 57,5 x 74 sm, Musée d'Orsay, Parij.
Jodugarlar jangi

Jodugarlar jangi – ushbu anime 2018-yilda Gege Akutami tomonidan yozilgan mangaga asoslangan boʻlib, Shueisha manga jurnalida bosib chiqarilgan. 2020-yilda esa MAPPA studiyasida seriali animesi yaratildi va birinchi bor Yaponiyaning MBS telekanalida namoish etildi. Jodugarlar jangi animesi ekshen, fentezi va syoʻnen janirlarida yaratilgan boʻlib, 17 yoshga toʻlgan tomoshabinlar koʻrishi tafsiya etilmaydi. Animening birinchi fasli 24 qisimdan iborat boʻlib, 2023-yilda ikkinchi fasli taqdim etildi.

 Syujeti 
Yuqori makatab oʻquvchisi Yuji Itadori hamma qatori oddiy bola edi. Lekin hayotida roʻy bergan voqea uning taqdirini oʻzgartirib yubordi. Uning kulub azolari afsonaviy Sukuna barmogʻini topib oladi. Barmoq solingan sehirli tilsim buzulgach uning ichidagi mahluq hammayoqni vayron etib, Itadori va uning sinifdoshlariga hujum qila boshlaydi. Bu vaqtda ibilislar laʼnatiga qarshi kurashuvchi Satoru Gojo ularni himoya qilish va laʼnatni yoʻq qilish uchun yetib keladi. Ammo bularni tezda tugashini hohlagan Itadori Sukunaning barmogʻini yutib yuboradi. Afsonaga koʻra Ryomen Sukuna isimli qudratli ibilisning tanasi boʻlaklarga boʻlinib ketgan va unga ega chiqqan mahuq va odamlarga katta kuch berilar edi. Sukuna tanasinig hamma qismiga ega chiqan mavjudod esa nihoyatda qudratli boʻlib, uni yengishning imkoni boʻlmasdi. Shunday qilib Itadori ham Sukunaning kuchiga ega boʻldi. Bundan xabar topgan laʼnatga qarshi kurashuvchi tashkilot zudlik bilan Itadorini oʻldirishga qaror qiladi lekin Gojo unga maʼlum shartlar qoʻyib uning oʻlim jazosini kechiktiradi. Shartga koʻra Itadori Sukunaning barcha qoldiqlarini topishi va ularni oʻz ichida saqlashi kerak boʻladi. Bu topshiriqni bajarishga tayyorgarlik koʻrish uchun Tokiyo sehirgarlar texnikumiga oʻqishga qabul qilinadi va Itadorining sarguzashtlari shu yerdan boshlanadi.

 
 https://amediatv.uz/season/64ad67a0b0a563205b6aaea7
 https://www.viz.com/jujutsu-kaisen
 http://www.shonenjump.com/j/rensai/jujutsu.html
Stephon Ferguson

Stephon Ferguson — amerikalik notiq, aktyor va dublyaj ustasi. Martin Luther King Jr. ovozini qayta yaratish bilan tanilgan.

Ferguson Shimoliy Karolina shtatining Fayetteville shahrida tugʻilgan. Oʻrta maktabni tugatgandan soʻng AQSh armiyasiga qoʻshilgan va serjant boʻlib xizmat qilgan. Harbiy xizmatni oʻtaganidan soʻng, 1993-yilda Fayettevilledagi 107.7 The Flava koʻrsatuvida jonli efirda radio eshittirish bilan shugʻullangan. Oʻn besh yil davomida radio boshlovchisi va yangiliklar muxbiri sifatida faoliyat yuritgan. Ferguson, asosan, Martin Luther king Jr.ning 1963-yilning mart oyi Vashingtonda Ish va Ozodlik uchun soʻzlagan „Mening orzuyim bor“ nutqidagi ovozini qayta yaratgani bilan tanilgan. U, shuningdek, Martin Luther King Jr. ning „Birmingem qamoqxonasidan maktub“, „Tog‘ cho‘qqisi“ kabi boshqa nutqlarini qayta yaratgani bilan mashhurdir.

Ferguson hozirda Jorjiya shtatining Atlanta shahridagi Greater Piney Grove Baptist cherkovida vazir oʻrinbosari sifatida faoliyat yuritadi. 
 

 

Turkum:Amerikalik erkak ovoz aktyorlari
Turkum:Yashayotgan insonlar
Turkum:Notiqlar
Yelena Vladimirovna

Yelena Vladimirovna Dzyubchuk (1985-yil 19-may, Simferopol, Ukraina SSR, SSSR) – ukrainalik badiiy gimnastikachi . 2004-yilgi Yozgi Olimpiya oʻyinlari ishtirokchisi, 2001 va 2002-yillarda ikki karra jahon chempioni.

 Biografiya 
Yelena Dzyubchuk 1985-yil 19-mayda Simferopol shahrida tugʻilgan.

Simferopoldagi „Dinamo“ oʻsmirlar sport maktabida badiiy gimnastika boʻyicha tahsil olgan..Uning murabbiylari Lyubov Serebryanskaya, keyinroq Oksana Rizatdinova boʻlishgan. Keyinchalik u Kiyevdagi Deryugin badiiy gimnastika maktabida oʻzini takomillashtirdi .

U Simferopol va Kiyevdan „Gratsiya“ nomidan ishtrok etgan .

2001-yilda Ukraina terma jamoasi tarkibida u Madridda boʻlib oʻtgan jahon chempionatida koʻpkurash bahslarida oltin medalni qoʻlga kiritdi.

2002-yilda Ukraina terma jamoasi aʼzosi sifatida u Yangi Orleanda boʻlib oʻtgan jahon chempionatida beshta lenta bilan guruh mashqlarida oltin medalni qoʻlga kiritdi.

2004-yilda u Afinadagi yozgi Olimpiya oʻyinlarida Ukraina terma jamoasiga qoʻshildi. Guruh koʻpkurashda Mariya Bilaya, Yuliya Chernova, Yelizaveta Karabash, Inga Kojokina va Oksana Paslas ham ishtirok etgan Ukraina terma jamoasi saralash bosqichida 9-oʻrinni egallab, finalga chiqa olmadi. Ukrainaliklar 42,150 ochko jamgʻarib, 8-oʻrindan finalga chiqqan ispaniyalik gimnastikachilarga 2,450 ball bilan imkoniyatni boy berishdi .

 

Turkum:Yashayotgan insonlar
Turkum:1985-yilda tugʻilganlar
Turkum:19-mayda tugʻilganlar
Qovgʻa burji

thumb|Qovgʻa timsoli, 1825
Qovgʻa burji (♒) (Aquuarius , lotincha „suv tashuvchi“ degan maʼnoni anglatadi) astronomiyada Qoʻy va Baliqlar oʻrtasida joylashgan oʻn birinchi burj boʻlib, munajjimlikda taxminan 20-yanvardan taxminan 18-fevralgacha boʻlgan davrni aks ettiradi.

 Mifologiyasi 
Ushbu yulduz turkumi miloddan avvalgi II asrdan beri maʼlum. Bobil astronomlari tomonidan kashf etilgan. Xudo suv quyadigan idish (koʻza) orqali tasvirlanadi.

Har safar Dajla va Frot daryolarida toshqin va vayronagarchiliklar sodir boʻlganda bobilliklar bu falokatlarni Xudo tomonidan yuborilganligiga ishonishgan.

Qovgʻa yulduz turkumi haqida ijobiy maʼnoga ega boʻlgan yana bir sivilizatsiya Misrda paydo boʻlgan. Misrliklar Qovgʻa burjini har yili Nil daryosining toshib ketishi bilan bogʻlashgan. Shu daryoning suvi orqali ular ekin maydonlarini sugʻorish uchun foydalanishgan, ichki ehtiyojlar uchun zaxiralar toʻplashgan. Anʼanaga koʻra, bahorning boshlanishi Qovgʻa burji bilan belgilangan. Ushbu yulduz turkumiga ishora qiluvchi yana bir sivilizatsiya – bu yunon mifologiyasi. Ushbu mifologiya Aquarius Ganimed timsoli bilan tavsiflanadi. Ganymed —Troyaning ilohiy qahramoni. Yunon mifologiyasida Ganimed qoʻy boqib yurganida Xudolar shohi Zevsning oʻzi burgut qiyofasida tushib kelgani hikoya qilinadi. Zevs yosh shahzodaning goʻzalligidan juda hayratda qoladi. Gomerning soʻzlariga koʻra, Ganymed insonlar ichida eng sevimlisi edi. Zevs bolani oʻgʻirlab, Olimp togʻiga olib ketadi.

Yunon mifologiyasining baʼzi versiyalarida Qovgʻa yulduz turkumi Janubiy Baliq yulduz turkumi tomon „suv oqib turgan koʻza“ shakliga ega, deb ishoniladi.

 

Turkum:Burj
Turkum:Yulduz turkumlari
Kilolo Kijakazi

Kilolo Kijakazi - amerikalik akademik , ijtimoiy xavfsizlik boshqarmasi komissari vazifasini bajaruvchi masʼul shaxs boʻlgan. U 2021-yilning 9-iyulida ishdan bo‘shatildi, soʻng 2021-yil yanvar oyida pensiya va nogironlik siyosati bo‘yicha komissar o‘rinbosari etib tayinlangan edi.

 Ta'lim 
U Binghamton universitetida san'at bakalavri, Govard universitetida ijtimoiy ish magistri va Jorj Vashington universitetida davlat siyosati bo'yicha doktorlik kabi yutuqlarga erishgan yetuk mutaxassis darajasidagi shaxs hisoblanadi.

 Karyera 
Kijakazi Urban insitutida institut xodimi va u yerda iqtisodiy va ijtimoiy muammolardan zarar ko'rganlar bilan hamkorlik aloqalarini rivojlantirishni yoʻlga qoygan insonlardan biri. Urbanning jiddiy tadqiqot tartibini kengaytirish va mustahkamlash, topilmalarni turli auditoriyalarga samarali yetkazish uchun tashkilot bo'ylab koʻplab xodimlar bilan faoliyat yuritgan.Shuningdek iqtisodiy xavfsizlik, tarkibiy irqchilik va boshqa muammolar bo'yicha tadqiqotlar olib borgan.

U bir paytlar Ford jamg'armasida dastur xodimi keyinchalik esa Byudjet va siyosat ustuvorliklari markazida katta siyosat tahlilchisi, Oziq-ovqat va ovqatlanish xizmatida dastur tahlilchisi soʻng Milliy shahar ligasida siyosat tahlilchisi lavozimlarida faoliyat yuritgan. Bayden ma'muriyatiga kirishdan oldin u Uintrop Rokfeller jamg'armasi, ijtimoiy sug'urtar milliy akademiyasi va avlodlar ozodlik kengashi a'zosi edi. U Amerika taraqqiyot markazi qoshidagi oq-qora boylik tafovutini bartaraf etish bo'yicha maslahat kengashi raisi va partiyaviy siyosat markazida pensiya xavfsizligi va shaxsiy jamg'armalar bo'yicha komissiya a'zosi vazifalari bajargan. Kijakazi afro-amerikalik iqtisodiy rivojlanish va kichik biznes mulki muallifi.
Adrian Jusino

link=Файл:Soccerball_mark.svg|alt=Футбол|20x20px|FutbolAdrian Jusino link=Файл:14_06_2019_Abertura_da_Copa_América_Brasil_2019_(48064452028)_(cropped)_2.jpg|frameless|350x350px Umumiy maʻlumotlarToʻliq ismiAdrian Jonni Jusino CerrutoTugʻilgan joyi1992-yil 9-iyul (31 yosh)

Santa Kruz de la Sierra, BoliviyaFuqaroligilink=Файл:Flag_of_Bolivia_(state).svg|alt=Флаг Боливии|border|20x20px|Boliviya bayrog'i BoliviyaBoʻyi185 smPozitsiyasiHimoyachiKlubi haqida maʻlumotKlubilink=Файл:Flag_of_Bolivia_(state).svg|alt=Флаг Боливии|border|20x20px|Boliviya bayrog'i StrongestRaqami55
Adrian Jonni Jusino Cerruto (1992-yil 9-iyulda tugʻilgan, Springfild, AQSH) - boliviyalik professional futbolchi, "Strongest" klubi va Boliviya terma jamoasi himoyachisi.

 Klub karyerasi 
Jusino Amerika Qoʻshma Shtatlarida tugʻilgan, keyinchalik vatani Boliviyaga qaytib, Bolivar va Petrolero klublarida mashgʻulotlar oʻtkazgan. 2013-yilda Adrian Richland kolleji futbol jamoasida havaskor futbolchi sifatida oʻynay boshlaydi. Oʻsha yili Jusino "Union Maestransa" klubining unga boʻlgan qiziqishi tufayli "Union Maestransa" klubi safiga kelib qoʻshiladi. 2015-yilda u jamoani tark etadi va bir muddat "Ventura County Fusion" va "Allways Ready" jamoalarida toʻp suradi. 2018-yilning 23-yanvarida Jusino "Tulsa Roughnecks" klubi bilan shartnoma imzolaydi. 18-mart kuni "OKC Energy" klubiga qarshi oʻyinda u USL chempionatida debyut qiladi . 2019-yil boshida Jusino oʻz vataniga Boliviyaga qaytadi. 27-yanvar kuni "Destroyers"ga qarshi boʻlib oʻtgan oʻyinda u milliy Boliviya chempionatida debyut qiladi. 6-avgust kuni "Destroyers"ga qarshi oʻyinda Adrian jamoasi Bolivar uchun birinchi golini uradi. Oʻsha yili u oʻz jamoasiga chempion boʻlishda yordam beradi.

 Xalqaro karyerasi 
2019-yil 3-mart kuni Nikaragua terma jamoasiga qarshi o‘rtoqlik uchrashuvida Jusino Boliviya terma jamoasi safida debyut qiladi. Oʻsha yili Adrian Braziliyada boʻlib oʻtadigan Amerika Kubogida ishtirok etish uchun tuzilgan terma jamoa tarkibga kiritiladi. Turnirda u Braziliya, Venesuela va Peru terma jamoalariga qarshi oʻyinlarda ishtirok etgan.

 Yutuqlari 
Klubda

 «Bolivar»

 Boliviya chempionati gʻolibi - Apertura 2019-yil

 

Turkum:Yashayotgan insonlar
Turkum:1992-yilda tugʻilganlar
Turkum:9-iyulda tugʻilganlar
Turkum:Alifbo boʻyicha futbolchilar
Turkum:Boliviyalik erkak futbolchilari
Ottomar Anschütz

Ottomar Anschütz (1846-yil 16-may – 1907-yil 30-may) nemis ixtirochisi va fotografi. Filmogrаfiya sohаsiga kаtta hissa qoʻshgan shaxslardan biri hisoblаnаdi.

 Faoliyati 
Anschütz 1864-1868 yillar oraligʻida Ferdinаnd Beyrich (Myunxen) va Lyudvig Angerer (Vena) qoʻl ostida fotogrаfiyani oʻrgаngan. U 1867-yilda Saksoniya qiroli Johnning otda tushgan fotosurati bilan ham mashhur. U Berlinda otasidan qolgan kompaniyani boshqargan, аsosan portretlar fotogrаfi va dekorativ rаssom sifatida ishlagan.

Anschütz oʻzining birinchi fotosuratlarini 1881-yilda suratga olgan. U 1882-yilda oʻzining tаkomillashgan portаtiv kamerаsini ishlab chiqdi. U o'zining yaratgan fotokamerasi orqali olingan o‘sha yildаgi Prussiya tabiatiga oid fotosuratlar ko'rgazmasi xalq orasida katta e‘tirofgа sazovor bo'lgan. Keyinchalik Berlinning Kriegsakademiy va Dyusseldorf shаharlarida ham shaxsiy fotosuratlar koʻrgаzmasini tashkil qilgаn.

1885-yilda Anschütz kameralarni tаkomillashtirish ustida ishlay boshlаdi. 1887-yilda oʻzining birinchi elektrotаkiskopi filmografiya sohаsining rivojlanishiga turtki boʻlgаn. U 24 ta slаyddan iborat aylanadigan shisha disk edi. Elektrotakoskop qo'lda yoqilgаn va Geissler trubkasi yordamida kichik auditoriyaga harakat illyuziyasini yarаtib, soniyasiga 30 ta kаdrni ko'rsatuvchi fotosuratlar ketma-ketligini ko'rish imkonini bergan. 1891-yildа u o'z ixtirosini takomillashtirgan va o'sha yili Brennebenen-Verschluß nomi ostidа patentlagan. Bu ixtiro Germaniyaning ikkita shahrida ishlab chiqarilа boshlangan, 1893-yilga kelib bunday qurilmalardan 140 ta ishlab chiqаrilgan. 1889-yildan boshlab Goerz & Co kompаniyаsi deyarli 30 yil mobaynida Brennebenen-Verschluß elektrotakiskopini ishlаb chiqargan. Anschütz Kаrl Pol Goerz bilan hamkorlikda kompaniya uchun uchta turli fotokamera modellarini ishlab chiqgаn.

Anschütz 1888-yilda Myunxenga koʻchib oʻtgan va u yerdа Charlottenstrda nomli fotostudiyasini ochgan.

Anschütz 1907-yilda Berlinda ko‘richakdan vafot etgаn. 

 Mukofotlari 
 1883-yilda Bryusseldagi fotokoʻrgazmalar musobaqаsida bronza medаli sohibi.
 1887-yil 14-yanvarda Venadagi Photographografieen Gesellschaft kompaniyasi tomonidаn Vermeille mukofoti.
 1889-yil Berlindagi Photographischen Jubiläumsаusstellung fotokoʻrgazmalar musobаqasida kumush medali sohibi.
 1900-yil Photographischen Ausstellung fotokoʻrgаzmalar musoboqаsida oltin medаli sohibi.

 

Turkum:Germaniya
Turkum:Fotografiya
Turkum:Filmografiyalar
Arktika boʻrisi

Arktika boʻrisi (Canis lupus arctos) - Boʻrilarning Canis lupusWozencraft, W. C. (2005) "Order Carnivora". In Wilson, D. E.; Reeder, D. M. Mammal Species of the World: A Taxonomic and Geographic Reference (3-nashr). Johns Hopkins University Press. 575–577 bet. ISBN978-0-8018-8221-0 url=https://books.google.com/books?id=JgAMbNSt8ikC&pg=PA576 kenja tur populyatsiyaslaridan biri boʻlib, Kanadaning Queen Elizabeth Islandsning Yuqori Arktika tundrasi, Melville Islandsdan tortib Ellesmere Islandgacha boʻlgan hududlarda yashaydi."Ecoregions 2017 ©". ecoregions.appspot.com. Boshqa oʻrmon va tundraning oʻrtasida yashaydigan jonzodlardan farqli oʻlaroq, arktika boʻrisi butun hayotini arktikaning daraxtlar oʻsmaydigan shimol qismida oʻtkazadi. Shuningdek u qutb boʻrisi yoki oq boʻri nomlari bilan ham ataladi.

 Tashqi koʻrinishi 
U oʻrtacha kattalikda kenja tur boʻlib, Shimoliy gʻarb boʻrisiga oʻxshab ketadi, ammo oʻzining kichik jussasi, oq moʻynasi, torroq bosh chanogʻi va kattaroq qoziq tishlari bilan farqlanib turadi. Ammo 1930-yillardan beri ularning bosh chanogʻining oʻlchami kichirayib bormoqda.

 Yashash tarzi 
Keskin ob-havo tufayli arktika boʻrilarining harakatlanishi boʻyicha juda ham kam maʻlumoq mavjud. Arktika boʻrilari faqatgina butun kun 24 soat qorongʻu boʻlgan qish paytlari migratsiya qiladi. Bu esa arktika boʻrilari harakatlanishini tadqiq etishni qiyinlashtirib yuboradi. Yuqori Arktikadan 1,250 km janubda harorat −53 °C boʻlganda ularning harakatlanishiga oid tadqiqot oʻtkazilgan. Tadqiqotchilar shuni aniqlashdiki boʻrilar koʻpincha qoʻyxoʻkiz bilan oziqlanishadi. 

Yavvoyi tabiatda, arktika boʻrilari asosan qoʻyxoʻkizlar va yovvoyi quyonlar bilan oziqlanadi.

 Muhofaza qilish 
Arktika boʻrisi yoʻqolib ketish arafasidagi tur boʻlmasada, u baʻzi xavflarga duch kelmoqda. 1997-yilda arktika boʻrilari, ularning oʻljalari qoʻyxoʻkiz va yovvoyi quvonlarning sonida kamayish kuzatilgan. Bu oʻtgan toʻrt yilda kuzatilgan noqulay ob-havo oqibatidir. Arktika boʻrilarining soni keyingi yil kelgan qulay ob-havo tufayli yana tiklandi.Mech, David. L (2005). "Decline and Recovery of a High Arctic Wolf-Prey System". Arctic. 58 (3): 305–307. doi:10.14430/arctic432 

 

Turkum:Boʻri turi
William Hersey Hopkins

William Hersey Hopkins (20-dekabr 1841-yil – 17-dekabr 1919-yil) — amerikalik akademik, Goucher kollejining ilk rahbari boʻlib ishlagan. Annapolis (Maryland)da St. John kollejida vaqtinchalik rahbar sifatida faoliyat olib borgan. 
 Hayoti 
Hopkins 1841-yil 20-dekabrda Maryland shtatining Greensboro shahrida tugʻilgan. Uning otasi James Hopkins va onasi Elizabeth Clarke Lyden. 1851-yilda uning oilasi Marylandning Annapolis shahriga koʻchib oʻtadi. Shundan keyin Hopkins St. John kolleji qoshidagi boshlangʻich maktabda oʻqishini davom ettiradi. U oʻrta maxsus taʼlimni davom ettirish maqsadida shu kollejda oʻqigan.
 Akademik faoliyati 
1859-yilda oʻqishni tamomlagach, St. John kollejida ishlaydi. Oradan bir qancha vaqt oʻtib, AQShda fuqarolar urushi boshlanadi va natijasida taʼlim muassasalari yopiladi. Shundan keyin u vaqtinchalik Marylanddagi Anne Arundel okrugi akademiyasida dars bergan va oradan vaqt oʻtib u yerga direktor etib tayinlangan. 1866-yilda Hopkins St. John kollejiga qaytadi va u yerda vitse-prezident lavozimiga koʻtariladi. 1884-yilda St. John kollejining oʻsha paytdagi rahbari John McDowell Leavitt isteʼfoga chiqqach, Hopkins uning vazifasini vaqtinchalik bajaruvchi etib tayinlanadi. U ikki yil davomida ushbu lavozimda ishlagan. 1886-yilda yangi tashkil qilingan Baltimoredagi ayollar kolleji yaʼni hozirgi Goucher kollejining rahbari lavozimiga tayinlangan va keyingi faoliyatini shu kollejda davom ettirgan.

Goucher kollejining ilk rahbari sifatida Hopkins ushbu muassasaning rivojlanishi va yuksalishida muhim rol oʻynagan.

 

Turkum:AQShdagi universitet va kollejlar rahbarlari
Sunchon milliy universiteti

Sunchon milliy universiteti (qisqartmasi: SNU) – 1935-yilda tashkil etilgan davlat oliy taʼlim muassasasi boʻlib, Janubiy Koreyaning Jeollanam-do oroli, Sunchon shahrida joylashgan.
Universitet oltita kollej va beshta kasb-hunar maktabini oʻz ichiga oladi. Bular: tabiiy resurslar kolleji, ijtimoiy fanlar kolleji, gumanitar fanlar va sanʼat kolleji, muhandislik kolleji, taʼlim kolleji va farmatsevtika kolleji.
Shuningdek,10 ga yaqin chet el universitetlari bilan talabalar almashinuvi das boʻyicha shartnomalarga ega. Masalan,Sheffild universiteti, Oklaxoma universiteti va Missuri universitetlari bilan bakalavriat almashinuv dasturini amalga oshiradi.

 Tarixi 
Sunchon milliy universiteti 1935-yilda „Sunchon davlat qishloq xoʻjaligi maktabi“ sifatida tashkil etilgan. Keyin u Sunchon qishloq xoʻjaligi politexnika maktabideb oʻzgartirgan(1973), 1979-yilda esa oliy oʻquv yurti sifatida roʻyxatdan oʻtgan. 1982-yilda universitet toʻliq toʻrt yillik universitetga aylangan va oʻnta kafedra tashkil etilgan. 1987-yilda aspirantura dasturi ham qoʻshilgan.

 Reytingi 
Sunchon milliy universiteti „URAP World University Rankings (2013)“ reytingida 1351-oʻrinni egallagan. „QS World University Rankings“ ga koʻra universitet Osiyoda 201-oʻrinni egallagan. "ICU World University Rankings" (2013) reytingida Sunchon universiteti Koreyada 36-oʻrin deb topilgan.

 Yotoqxonalar 
Sunchon milliy universiteti Janubiy Koreyadagi eng yaxshi yotoqxonalardan biriga ega. Yotoqxona 5 ta bino (Cheongwoongwan, Hyangrimgwan, Changjogwan, erkaklar uchun Hyangrimgwan, ayollar uchun Jinligwan kampusi) va 1 ta maʼmuriy binodan iborat. Har bir yotoqxona binosida kompyuter xonasi, dam olish xonasi, kir yuvish xonasi mavjud boʻlib, yuqori tezlikdagi internet, aloqa tizimlari va yordamchi vositalar bilan taʼminlangan.

 

 

Turkum:Janubiy Koreya universitetlari
Turkum:Universitetlar
Şakir Bayhan

Şakir Bayhan (1938-yil 4-oktabr – 2019-yil 15-fevral)  – turk leksikografi va oʻrmon xoʻjaligi muhandisi.

 Yoshligi 
Bayhan 1938-yilda Chernogoriyaning Bijelo Polye shahrida tugʻilgan. Ikkinchi jahon urushi paytida Germaniya bosqinining bosimi ostida ushbu kichik shaharchada boshlangʻich maktabda oʻqigan.

Serbiyaning Novi Pazar shahrida oʻrta maktabni tamomlagan. Soʻng, 1959-yilda oilasi bilan Turkiyaga koʻchdi.

1969-yilda Istanbul universitetining oʻrmon xoʻjaligi fakultetini oʻrmon muhandisi sifatida tamomladi. Soʻng Turkiya Oʻrmon xoʻjaligi vazirligida bosh oʻrmon muhandisi lavozimida ishlay boshladi va 2002-yilda nafaqaga chiqdi.

 Leksikografiya ishlari 
Universitet yillarida u sobiq Yugoslaviya tillari (bosniya, serb, xorvat) ustida ishlay boshlagan.

1969—1970-yillarda harbiy xizmatda boʻlganida Gʻarbiy Bolqon tillari boʻyicha tadqiqotlar qilgan. Keyinchalik 9 yillik mehnati natijasida 15000 soʻzdan iborat qoʻlda yozilgan serbcha-xorvatcha/turkcha lugʻat tayyorladi. 2000-yillarning boshida Turk tillari uyushmasi bilan hamkorlikda ish boshlagan. Bu hamkorlik va mashaqqatli mehnat natijasida 2015-yilda 30.000 dan ortiq soʻzli bosniyacha/turkcha lugʻatni tuzishdi.

Bayhan Bolqon mamlakatlarida yashovchi yoki bir necha yillar avval uchinchi mamlakatlarga koʻchib kelgan lugʻatshunos va tilshunos olimlar hamkorligida eski soʻzlar, idiomalar, sinonimlarni kashf borasida Bolqon tillarini oʻrganishga ham katta hissa qoʻshgan.

Uning nashrlaridan ko‘plab tilshunoslar, lug‘atshunoslar va olimlar akademik yozishda manba sifatida foydalanmoqdalar, shuningdek, Bolqon madaniyati, siyosati va boshqa masalalarga oid maqolalarda ham ulardan keng qo‘llanilmoqda.

 

Turkum:2019-yilda vafot etganlar
Turkum:1938-yilda tugʻilganlar
Prokopenko Anna Porfirovna

Anna Porfirovna Prokopenko, (yana bir varianti – Prokofyevna) (1915-yil, Belgorod viloyati, Rossiya imperiyasi – vafot etgan yili maʼlum emas, Lastovtsi qishlogʻi, Ukraina) Gruziya SSR, Maxaradze tumani, SSSR Qishloq xoʻjaligi vazirligining Nasakiral sovxozi ishchisi. Sotsialistik Mehnat Qahramoni (1949).
 Hayoti va faoliyati 
Anna Prokopenko 1915-yilda Belgorod viloyatida oddiy qishloq oilasida tugʻilgan. U boshlangʻich taʼlimni tugatgandan soʻng qishloq xoʻjaligida ishlaydi. 1933-yilda Maharaj tumanidagi Nasakirol sovxozining choy plantatsiyasida ishlagan, 1940-yillarda uning direktori Gʻarjaladze Mixail Gʻorgiyevich boʻlgan. Anna Prokpenko 1950-yilda oʻzining mehnat yutuqlari uchun Lenin ordeni bilan taqdirlandi.

Anna Prokopenko faoliyat yuritayotgan kolxoz 1950-yilda 0,5 gektar maydonda 6297 kilogramm yashil choy barglarini yetishtirishga muvaffaq boʻldi va shu munosabat bilan SSSR Oliy Kengashi Prezidiumining 1949-yil 9-avgustdagi farmoni bilan „1950-yilda yuqori sifatli yashil choy barglaridan yuqori hosil olgani uchun Sotsialistik Mehnat Qahramoni“ unvoni, Lenin ordeni va Oʻroq va bolgʻa oltin medallari bilan taqdirlangan (6160-son).

Xuddi shu farmon bilan Nasakiral sovxozining boshqa ishchilari Mariya Timofeevna Ivaxnova, Irina Artyomovna Kovaleva, Praskovya Yakovlevna Sotnik, Lidiya Terentyevna Topchieva va Elena Afanasyevna Fedorovalar ham Sotsialistik Mehnat Qahramoni unvoni bilan taqdirlangan.

Anna Prokopenko nafaqaga chiqqanidan keyin Kveda-Nasakirali qishlogʻida yashadi.

1968-yildan buyon kasaba uyushma ahamiyatidagi shaxsiy nafaqaxoʻr boʻlib kelgan. 1990-yillarning boshlarida u Xmelnitskiy viloyati, Lastovtsi qishlogʻidagi oʻgʻlining uyiga koʻchib oʻtdi.

Uning oʻlim sanasi maʼlum emas (2008-yil apreldan keyin29 апреля 2008 года была опубликована статья «Последние герои» в газете «Комсомольская правда в Украине» с интервью Анны Порфировны Прокопенко).

 Mukofotlari 
 Sotsialistik Mehnat Qahramoni
 Lenin ordeni – ikki marta (07.05.1949; 1951)

 

 Adabiyot 

 Musafirova O. Poslednie geroi // Komsomolskaya pravda v Ukraine : gazeta. – 2008. – 29 aprelya.

 

 Prokopenko Anna Porfirovna  (rus.). Sayt „Geroi strani“.
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1915-yilda tugʻilganlar
Kahiani Isidor Nestorovich

Isidor Nestorovich Kahiani (1904-yil Kutaisi guberniyasi, Suxumi tumani Gagida qishlogʻi, Rossiya imperiyasi tavallud topgan — vafot etgan yili nomaʼlum, Gali viloyati Gagida qishlogʻi, Abxaziya ASSR, Gruziya SSR) Gali viloyati, Abxaziyada ''Chita Chxoriya'' kolxozining brigadiri sifatida faoliyat yuritgan. ASSR Sotsialistik Mehnat Qahramoni (1948).

 Hayoti va faoliyati 
Isidor Kahiani 1904-yilda Suxumi tumani Gagida qishlogʻida dehqon oilasida tugʻilgan. Millati gruzin.

I.N.Kahiani yoshligidan dehqonchilik bilan shug‘ullangan. Qishloq xoʻjaligini kollektivlashtirish boshlanishi bilan Isidor Nesterovich mahalliy qishloq xoʻjaligi arteliga qoʻshildi, keyinchalik qishloq xoʻjaligi arteli Gali viloyatidagi Chita Chxoriya kolxoziga aylantirildi va unda Isidor Kahiani dala ekinlari brigadasi brigadiri boʻlib faoliyat yurita boshladi.

1947-yilda u rahbarlik qilgan brigada 6 gektar maydonning har gektaridan o‘rtacha 70,5 sentnerdan makkajo‘xori yigʻib oldi. Shu munosabat bilan I.N.Kahianiga SSSR Oliy Kengashi Prezidiumining 1948-yil 21-fevraldagi farmoni bilan Lenin ordeni va “1947-yilda makkajoʻxori va bugʻdoydan yuqori hosil olgani uchun” Sotsialistik Mehnat Qahramoni unvoni hamda O'roq va bolg'a oltin medali berildi (№ 698).

Xuddi shu farmon bilan Chita Chxoriya kolxozining brigadiri Avksentiy Zosimovich Sheliya, jamoa aʻzolari Kalistrat Petrovich Djalagoniya, Dzika Rostomovich Kvaratsxeliya va Viktor Basaevich Patsatsiyaga ham Sotsialistik Mehnat Qahramoni unvoni berildi. Keyingi yillarda I.N.Kaxiani brigadasi ishchilari makkajo‘xori va yashil choy barglaridan yuqori hosil olishda davom etdilar. U oʻzi tugʻilgan Gali tumanidagi Gagida (Gogida) qishlogʻida yashagan. Uning vafot etgan sanasi aniqlanmagan. 

 Mukofotlari 
Lenin ordeni (21.02.1948)Абхазский биографический словарь. — Москва - Сухум, 2015.
 

 Кахиани Исидор Несторович  (рус.). Сайт «Герои страны».

 

Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1904-yilda tugʻilganlar
Biblioteca Vasconcelos

thumb| Kutubxonaning ichki ko'rinishi
thumb| Kutubxonaning old tomoni
thumb| Interer, Wikimania 2015 da olingan fotosurat
thumb| Gabriel Orozkoning Ballena (kit)
thumb| Vasconcelos kutubxonasi va Insignia minorasi
Biblioteca Vasconcelos ((Vasconcelos kutubxonasi), shuningdek, la Biblioteca Vasconcelos yoki la Vasconcelos nomi bilan ham tanilgan va matbuot tomonidan Megabiblioteca ("megakutubxona") deb nomlanadi) - Mexiko shahrining markazidagi kutubxona. U faylasuf va prezidentlikka sobiq nomzod va Meksika Milliy kutubxonasining sobiq prezidenti Jose Vasconcelosga bag'ishlangan. Kutubxona 38 000 kvadrat metr (409 000 sq fut) ga cho'zilgan va dastlabki rejalashtirilgan qiymati 954 million peso (taxminan 98 million AQSh dollari) bo'lgan. Meksika Kongressi 2006-yilgi byudjetni qisqartirish rejalarini, shu jumladan hukumatning barcha uch bo'g'inini qisqartirishni taklif qilgan. Milliy Harakat partiyasi (PAN) esa Enciclomedia va Vasconcelos kutubxonasi uchun mablag'larni saqlab qolgan muqobil byudjetni taqdim etgan.

Kutubxona Delegación Cuauhtémoc shahar markazida, metro, shahar atrofida yuruvchi poyezd va metrobus kesishadigan Buenavista vokzalida joylashgan. U meksikalik rassomlarning bir nechta haykallari bilan bezatilgan, jumladan Gabriel Orozkoning Ballena ( kit ) haykali binoning markazida joylashgan.

 Tarixi 
Keyinchalik Meksika Prezidenti Vicente Fox 2006-yil 16-mayda kutubxonaning ochilish marosimini o'tkazgan va bu 21-asrning eng ilg'or inshootlaridan biri ekanligini va bu haqda butun dunyoda gapirishini aytgan. Ushbu inauguratsiya prezident 2006-yilgi prezidentlik saylovlari oldidan o'z yutuqlarini targ'ib qilishi kerak bo'lgan muddatdan bir hafta oldin bo'lib o'tgan.

Kutubxona 2007-yilning mart oyida qurilishdagi ba'zi nuqsonlar sababli yopilgan. Federatsiyaning Bosh Auditori 36 ta qurilish qoidabuzarliklarini aniqlagan va federal hukumatning davlat xizmatchilari uchun 13 ta javobgarlik to'g'risida ariza bergan. Aniqlangan qoidabuzarliklar orasida 15 million peso (taxminan 1,4 million dollar) qiymatidagi marmar bloklarni noto'g'ri joylashtirish ham bo'lgan.

Calderon boshqaruvi davrida kutubxona qurilishini qayta tiklash bo'yicha sa'y-harakatlar 32 million peso (taxminan 3 million AQSh dollari) miqdoridagi sarmoya bilan davom etgan.

Kutubxona 2008-yil noyabr oyida 22 oydan so'ng jamoatchilikka qayta ochilgan.

 Arxitekturasi 
Kutubxona uchun loyiha taklifi meksikalik (yahudiy) arxitektorlar Alberto Kalach va Xuan Palomar tomonidan ishlab chiqilgan.

 

 Tashqi 

 
 kalach.com
Turkum:Kutubxona
Kaydion Gabriel

Kaydion Gabriel (1990-yilning 1-dekabrda Trinidad va Tobagoda tugʻilgan) – trinidadlik futbolchi.

 Karyera 
Himoyachi, yarim himoyachi, gʻolib yoki hujumchi sifatida harakat qila oladigan Gabriel jamoadoshlari tomonidan Ivory Coast terma jamoasi futbolchisi Dide Drogba sharafiga „Drogba“ laqabini oldiFast and furious: One on one with Kaydion Gabriel wired878.comNorth East Stars' Olympic effort socawarriors.net.

Gabriel 2013/14, 2015/16 va 2016/17-yillarda „Central“ bilan ketma-ket 3 marta Trinidadning eng yuqori pogʻonasida gʻolib chiqdi.

 

 Tashqi 

 Kaydion Gabriel Soccerwayda
Turkum:1990-yilda tugʻilganlar
Turkum:Yashayotgan insonlar
Turkum:Erkak futbol himoyachilari
Turkum:Futboldagi erkak hujumchilar
Turkum:Alifbo boʻyicha sportchilar